Baguio City -- Posible a saaan a panagkikinaawatan ti bingay iti napastrekan ti rason nu apay a pinaltogan ti maysa a lalaki ti kadwana a manibrong ditoy syudad ti Baguio.
Daytoy ti makitkita dagiti otoridad a rason ti nasao nga insidente bayat ti panagtultuloy imbestigasyon dagitoy.
Naamuan nga alasnuebe singko ti rabie idi kalman a napasamak ti nasao a pamaltog iti Hill Top Rd iti ayan ti Livestock Section ti Baguio Public Market.
Nabigbig ti biktima a ni Ben Dasoy Balisongen, addaan iti legal nga edad,nga iti agdama ket adda iti seryoso wenno unconscious a kasaaad iti SLU Hospital bayat a ti suspek ket nabigbig laeng iti berngas a "Bulilit".
Naduktalan dagiti otoridad manipud iti testimonya dagiti nakakita iti insidente a nangngegda ti panagsinungbat ti biktima ken suspek, ket kalpasanna ket nakangegda ti adu kanalbuong ti paltog.
Ditoyen a nakitada ti biktima a nagsagrap ti adu a donor isut gapuna a dagusda nga intaray daytoy iti nasao a pagagasan babaen iti tulong ti Mobile Patrol Unit ti BCPO.
Kabayatanna, narekober dagiti pulis ti inem a kapsula ken tallo a bala ti kalibre 45 iti nakapasamakan ti nasao a pamaltog
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn